open-index/open-wikipedia-markdown huggingface dataset:
அண்டர்கோ நடவடிக்கை

**அண்டர்கோ நடவடிக்கை** (*Operation Undergo*) என்பது இரண்டாம் உலகப் போரின் மேற்குப் போர்முனையில் நடந்த ஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் கலே துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.

கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. டியப், லே ஆவர், போலோன் ஆகிய துறைமுகங்களைக் கைப்பற்றிய பின் கலே துறைமுகத்தை அணுகின. ஹிட்லர் “கோட்டைகள்” என அறிவித்திருந்த துறைமுகங்களில் கலேவும் ஒன்று. அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டிருந்தார். இதனால் கலேயின் ஜெர்மானியப் பாதுகாவல் படைகள் பின்வாங்காமல் நேசநாட்டுப் படைகளை எதிர்த்தன.

கலே நகரைக் கைப்பற்றும் முயற்சிக்கு அண்டர்கோ நடவடிக்கை என்று குறிப்பெயரிடப்பட்டிருந்தது. போலோன் நகரைக் கைப்பற்ற நடந்த சண்டையின் போது கையாண்ட அதே உத்திகளை இச்சண்டையிலும் நேசநாட்டுப் படைகள் கையாண்டன. நகரினை தொடர் குண்டுவீச்சுக்கு உள்ளாக்கி, ஜெர்மானியப் படைகளின் மன உறுதியைக் குலைத்த பின்னர் தரைவழியே தாக்கின. இத்தாக்குதலில் கனடிய 7வது மற்றும் 8வது தரைப்படை பிரிகேடுகள் ஈடுபட்டன. செப்டம்பர் 22ம் தேதி கலே மீது குண்டுவீச்சு தொடங்கியது. மூன்று நாட்கள் கழித்து தரைவழித் தாக்குதல் ஆரம்பமாகியது. கனடியப் படைகள் சிறிது சிறிதாக நகரினுள் முன்னேறின. செப்டம்பர் 29ம் தேதி பொதுமக்களை நகரிலிருந்து காலி செய்வதற்காக சிறிது நேரம் போர் நிறுத்தம் கடைபிடிக்கப்பட்டது. சண்டை மீண்டும் துவங்கிய பின்னர் ஜெர்மானியப் படைகள் விரைவாக சரணடைந்தன. செப்டம்பர் 30ம் தேதி கலே நகர் முழுவதும் நேசநாட்டுப் படைகள் வசமானது.

கலே நகருக்கு அருகில் கெப் கிரி நெஸ் (Cap Griz Nez) என்ற இடத்தில் அமைந்திருந்த ஜெர்மானிய கனரக பீரங்கிக் குழுமங்களும் தாக்கப்பட்டு செப்டம்பர் 29ல் கைப்பற்றப்பட்டன. இச்சண்டையில் கலே துறைமுகத்துக்குப் பெரும் சேதம் ஏற்பட்டிருந்ததால் அதனை உடனே கப்பல் போக்குவரத்துக்குப் பயன்படுத்த முடியவில்லை. நவம்பர் மாத நடுவில் தான் இத்துறைமுகம் மீண்டும் திறக்கப்பட்டது.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
முகுல் சங்மா

**முகுல் எம். சங்மா **(Mukul M. Sangma) (பிறப்பு 20 ஏப்ரல் 1965) இந்திய திரிணாமூல் காங்கிரசு  அரசியல்வாதியும் மேகாலயாவின் முன்னாள் முதலமைச்சரும் ஆவார்.

## இளமை வாழ்க்கை
சங்மா ஏப்ரல் 20, 1965ஆம் ஆண்டு செங்கோம்பரா சிற்றூரில் பினய் பூசண் எம். மராக் மற்றும் மறைந்த ரோசனா பேகம் தம்பதியினருக்கு பிறந்தார். அம்பாதியில் உள்ள அரசு இடைநிலைப்பள்ளியில் படித்தார். 1984ஆம் ஆண்டு சில்லாங்கின் புனித அந்தோணி கல்லூரியில் பல்கலைக்கழக புகுமுக வகுப்பை முடித்தார். 1989ஆம் ஆண்டு இம்பாலின் வட்டார மருத்துவ அறிவியல் கழகத்தில்(RIMS) மருத்துவப் பட்டம் பெற்றார். படிக்கும்போதே கல்லூரியில் மாணவர் பேரவையின் பல பதவிகளில் இருந்துள்ளார். 1991ஆம் ஆண்டு சிக்சாக் பொதுநல மருத்துவமனையில் மருத்துவ அதிகாரியாகப் பணியாற்றினார்.

## அரசியல் வாழ்க்கை

## குறிப்புகள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:மேகாலயா முதலமைச்சர்கள்
கரி

**கரி** () (ஆங்கிலம்-Charcoal)  என்பது தாவரங்களும், விலங்குகளும் எரியூட்டப்படும் போது, முழுமையாக எரியா நிலையில் எஞ்சி நிற்கும் திட எரிபொருள் ஆகும். எரிக்கப்படும் பொருட்களிலுள்ள நீர், ஆவியாகும் போது கரி என்ற இத்திணமப் பொருள் கிடைக்கிறது. வழக்கமாகக் கரியை தொழிற்சாலைகளில்,  தீயாற்பகுப்பு / வெப்பச் சிதைவு முறையில் உருவாக்குகின்றனர்.

நம் பூமி அன்னையின் நுரையீரல் எனப்படும், அமேசான் காடுகளின் பெரும்பகுதி கரி உருவாக்கத்திற்காக அழிக்கப்படுகின்றன. பிரேசில் போன்ற சில நாடுகளின் பொருளாதார வளம் ஓரளவு இதனைச் சார்ந்தே உள்ளது. கரியைப்பயன்படுத்தவதன் மூலம் பெருமளவு சுற்றுச்சூழல் மாசு உருவாகிறது.

## தோற்றம்
 

முதன்முதலாக மானுட பயன்பாட்டில் கரி  தோன்றியதை அறுதியிட்டுக்கூற முடியாது. எனினும், உலகின் பல இடங்களில் இதன் பயன்பாடு பரவலாக இருந்ததற்கான சான்றுகள் கிடைத்துள்ளன. பல்வேறு முறைகளில், கரியானது  உருவாக்கப்படுகிறது. கரியின் மூலப்பொருட்களைத் தொழிற்சாலைகளில் அறிவியல் முறையில் எரிக்கும் போது, 90%கரி உருவாகிறது. முன்பு குவியலாகத் திறந்தவெளியில் எரித்துப் பெற்றனர். இதன் மூலம் ஏறத்தாழ30% கரி கிடைத்தது. அதன்பின்பு, கீழ்பக்கம் மட்டும் வளி நுழையும் வண்ணம் கட்டிடம் அமைத்து எரித்துக் கரியைப் பெற்றனர்.இம்முறையில் மூலப்பொருட்களிலிருந்து, ஏறத்தாழ 50%கரி கிடைத்தது.

## செயற்கைக் கரி
* எரியும் தீயில் நீர் ஊற்றி அணைத்து மிஞ்சும் கரி அடுப்புக்கரி எனப்படும்.
* மூட்டக் கரி. பச்சை மரங்களைத் துண்டு துண்டாக வெட்டி ஒரு வாரம் உலர்ந்ததும் கூம்பாக அடுக்கி அதன் மேலே பயிர் அறுவடை செய்த தட்டை போன்ற புல் வகைகளைச் சார்த்தி சேற்றுமண் கோட்டு அதன்மேல் மெழுகி, உள்ளே தீயிட்டு உள்ளேயே எரிந்து அடுக்கப்பட்ட மரத்துண்டுகளின் அளவுக்கு ஏற்ப நானகைந்து நாள் புழுங்குமாறு செய்து பின்னர் நீர் ஊற்றி அணைத்துக் கரியை எடுத்துக்கொள்வர். மூட்டம் போட்டுச் செய்த கரி மூட்டக்கரி.

## சங்க இலக்கியங்களில் கரி
பின்வரும்  பொருளில் தமிழ் இலக்கியங்களில் **கரி** என்னும் சொல் கையாளப்படுகிறது.
*சாட்சியம் -  **கரி**போக் கினாராதலானும் (தொல்காப்பியம். பொ. 649, உரை). 
*யானையையும் குறித்தது - கொடுங்**கரி**க் குன்றுரித்து (திருவாசகம்  6, 19). 
*எரித்துக் கரியாக்குதல் -  **கரி**த்த மூன்றெ யில் (கம்பராமாயணம். ஊர்தேடு. 44).
*கரி = எரிபொருள் = இருந்தை - வாலிதாம் பக்க** மிருந்தை**க் கிருந்தன்று (நாலடியார். 258).
*கரி = எரிபொருள். கரிகுதிர்மரத்த கான வாழ்க்கை (அகநானூறு. 75)
*கண்ணிடுமை - **கரி**போக்கினாரே (சீவக சிந்தாமணி. 626). 
*அக்கினி பகவானின் ஏழுநாக்களில் ஒன்று.
*வெறுத்தல் - **கரி**த்து நின்றான் கருதாதவர் சிந்தை (திருமந்திரம் 2431).
*கரி என்னும் சொல் பயனாகும் திருக்குறள்களின் எண்கள்: 25, 177, 245, 277, 1060
:சாட்சி கூறுவோன் -  இந்திரனே சாலுங் கரி (குறள், 25).
## படங்கள்

File:Charcoal 1.JPG | இந்திய மூட்டக்கரி


பகுப்பு:எரிபொருட்கள்
பகுப்பு:மண் மேம்படுத்திகள்
பகுப்பு:வாணவேடிக்கை சார்ந்த எரிமங்கள்
தேனி மாவட்ட வருவாய்க் கிராமங்கள்

தேனி மாவட்டத்தில், ஆண்டிபட்டி வட்டத்தில் 25 வருவாய்க் கிராமங்களும், போடிநாயக்கனூர் வட்டத்தில் 15 வருவாய்க் கிராமங்களும், தேனி  வட்டத்தில் 12 வருவாய்க் கிராமங்களும், பெரியகுளம் வட்டத்தில் 22 வருவாய்க் கிராமங்களும்,  உத்தமபாளையம் வட்டத்தில் 39 வருவாய்க் கிராமங்களும், என வருவாய்த்துறை அமைப்பின் கீழ் 113 வருவாய்க் கிராமங்கள் உள்ளன. இந்த கிராமங்களில் கிராம நிர்வாக அலுவலர்கள் பணியிலுள்ளனர். கிராம நிர்வாக அலுவலர்களுக்கு உதவியாக கிராம உதவியாளர்கள் (முன்பு தலையாரி என்று அழைக்கப்பட்டனர்) உள்ளனர்.

பகுப்பு: தேனி மாவட்டம்
பகுப்பு:தேனி மாவட்டத்திலுள்ள வருவாய்க் கிராமங்கள்
தேனி மாவட்ட உள்ளாட்சி அமைப்புகள்

தேனி மாவட்டத்தில் 6 நகராட்சிகள், 22 பேரூராட்சிகள்(முன்பு சிறப்பு கிராமப் பஞ்சாயத்துகள்), 8 ஊராட்சி ஒன்றிய அலுவலகங்களும் , இந்த ஊராட்சி ஒன்றிய அலுவலகங்களின் கீழ் 130 கிராம ஊராட்சிகள் என உள்ளாட்சி அமைப்புகள் பிரிக்கப்பட்டுள்ளன.

பகுப்பு:தமிழ்நாடு மாவட்ட வார்ப்புருக்கள்
பகுப்பு:தேனி மாவட்டம்


பகுப்பு: தேனி மாவட்டம்
தேனி மாவட்டத் திரைப்படத் துறையினர்

தேனி மாவட்டத்தில் பிறந்த பலர் தமிழ்த் திரைப்படத் துறையில் சிறந்த பெயர் பெற்று விளங்குகின்றனர். அவர்களில் கீழ்காணும் பட்டியலில் உள்ள சிலரைக் குறிப்பிடலாம்.

## திரைப்பட இயக்குநர்கள்

## திரைப்படப் பாடலாசிரியர்கள்

## திரைப்பட நடிகர்/ நடிகையர்கள்

## திரைப்பட இசையமைப்பாளர் மற்றும் இசைத் துறையினர்

## திரைப்படத் துறை/பிற கலைஞர்கள்

* இங்குள்ள பட்டியலில் எந்தத் தர வரிசையுமில்லை. 
* விடுபட்டவர்கள் பெயரைச் சேர்க்கலாம்.

பகுப்பு:தேனி மாவட்டம்
பகுப்பு:திரைப்படத் துறையினர்
நுகர்வோர்

இறுதிப் பாவனை நோக்கம் குறித்து பொருட்களையும்  கொள்வனவு செய்து பயன்படுத்துபவர் **நுகர்வோர்** (*consumer*) ஆவார். உற்பத்தியாளர் அல்லது மீள் விற்பனை நோக்கத்துடன் கொள்வனவு செய்யும் வியாபாரிகள் நுகர்வோர் அல்லர். ஒவ்வோர் நாட்ட நுகர்வோரைப் பாதுகாப்பதற்காக நுகர்வோர் பாதுகாப்பு சட்டங்களை காலத்துக்குக் காலம் அறிமுகப்படுத்துகின்றன.

## இந்தியாவில்
இந்திய நுகர்வோர் பாதுகாப்புச் சட்டம், 1986ன் படி, பகுதி 2(1) (d) பிரிவின்படி யார் காசு கொடுத்து பொருளையோ, சேவையையோ வாங்குகிறார்களோ அவர்கள் நுகர்வோர்கள். 

* காசு கொடுத்து பொருள் வாங்குகிறவர், நுகர்வோர்.
* காசு கொடுத்து சேவையை அனுபவிக்கிறவர், நுகர்வோர்.
* பொருளுக்கு விலை கொடுக்கப்பட்டிருந்தால், பொருளை ஆள்பவர், நுகர்வோர். உதாரணமாக குழந்தைக்கு, பால் பவுடர், தந்தை காசு கொடுத்து வாங்கினாலும், அதை அனுபவிக்கும் குழந்தை தான் நுகர்வோர்.
* காசு கொடுத்து சேவையை வாங்காவிடினும், காசு கொடுத்தது எவராக இருந்தாலும், சேவையை அனுபவிப்பவர் நுகர்வோர். உதாரணமாக, மகன், மகளுக்கு மருத்துவ சிகிச்சைக்காக தந்தை பணம் கொடுத்தாலும், மருத்துவ சிகிச்சை பெற்ற மகன்,மகள் இருவரும் தான் நுகர்வோர்கள். சுருங்கச்சொன்னால், பொருள், சேவை இரண்டிற்கும் காசு கொடுக்கப்பட்டிருக்க வேண்டும்.

## இவற்றையும் பாருங்கள்
*நுகர்வோர்  உரிமைகள் 
*இந்திய நுகர்வோர் பாதுகாப்புச் சட்டம், 1986
* உலக நுகர்வோர் உரிமைகள் நாள்
*நுகர்வோர் நடத்தைகளிற்கான மாதிரி
*நுகர்வோர் கடன்

பகுப்பு:நுகர்வு
இறப்புச் சான்றிதழ்

[thumb| எடி ஆகஸ்ட் சினீடரின் (1911-1940) இறப்புச் சான்றிதழ், [நியூ யோர்க் மாநிலம்|நியூயார்க்கில் வழங்கப்பட்டது.]]
**இறப்புச் சான்றிதழ்** ( death certificate) என்பது ஒரு மருத்துவரால் வழங்கப்படும் ஒரு சட்ட ஆவணம் அல்லது அரசாங்க குடிமைப் பதிவு அலுவலரால் வழங்கப்படும் ஓர் ஆவணம் ஆகும். ஒரு நபரின் இறப்புக்கான தேதி, இடம் மற்றும் காரணத்தை அதிகாரப்பூர்வ பதிவேட்டில் உள்ளிடப்படுகிறது.

விருப்புறுதிச் சான்றிதழுக்கு  விண்ணப்பிக்கும் போது உத்தியோகபூர்வ இறப்புச் சான்றிதழ் பொதுவாக வழங்கப்பட வேண்டும். அரசுப் பதிவு அலுவலகம், இறப்புச் சான்றிதழைத் தாக்கல் செய்யாது, தேர்தல் பதிவுகள், அரசுப் பலன்கள், கடவுச்சீட்டுப் பதிவுகள், பரம்பரைப் பரிமாற்றம் போன்ற பதிவுகளை அரசு முகமைகள் புதுப்பிப்பதற்காக, இறப்பு விவரங்களை அவற்றுக்கு அளிக்க வேண்டும்.

## சான்றிதழின் தன்மை
thumb| இறப்புச் சான்றிதழ் 1945 ஏப்ரல் 5, 1948 இல் வழங்கப்பட்டது
இறப்புச் சான்றிதழை வழங்குவதற்கு முன், இறப்புக்கான காரணத்தையும் இறந்தவரின் அடையாளத்தையும் சரிபார்க்க ஒரு மருத்துவர் அல்லது இறப்பு விசாரணை அதிகாரியின் சான்றிதழை அதிகாரிகள் வழக்கமாகக் கோருகின்றனர். ஒரு நபர் இறந்துவிட்டார் என்பது முற்றிலும் தெளிவாக இல்லாத சந்தர்ப்பங்களில் (வழக்கமாக அவரது உடல் உயிர் காப்புடன் பராமரிக்கப்படும்போது), மூளை இறப்பைச் சரிபார்க்கவும் பொருத்தமான ஆவணங்களை நிரப்பவும் ஒரு நரம்பியல் நிபுணர் பரவலாக அழைக்கப்படுவார். ஒரு மருத்துவர் தேவையான படிவத்தை உடனடியாக அரசாங்கத்திடம் சமர்ப்பிக்கத் தவறுவது குற்றமாகும் மற்றும் பயிற்சிக்கான உரிமத்தை அவர் இழப்பதற்கான காரணமாகவும் பெரும்பாலும் அமைகிறது. இறந்தவர்களின் பெயரில் மற்றவர்கள் தொடர்ந்து பொது நலன்களைப் பெறுவது அல்லது தேர்தலில் வாக்களிப்பது போன்ற கடந்தகால நிகழ்வுகள் நடக்காது தவிர்க்க இறப்புச் சான்றிதழ் அவசியமாகிறது. 

## மேலும் பார்க்கவும்

* பிறப்புச் சான்றிதழ்
* திருமணச் சான்றிதழ்

## சான்றுகள்


## வெளி இணைப்புகள்
** Mortality Data from the U.S. National Vital Statistics System - See Methods - Data collection - for copies of death certificates and how to fill them.
** Magrane BP, Gilliland MGF, and King DE. Certification of Death by Family Physicians. American Family Physician 1997 Oct 1;56(5):1433-8.  PMID&nbsp;9337765
** Swain GR, Ward GK, Hartlaub PP. Death certificates: Let's get it right. American Family Physician February 15, 2005 
** Find Free Death Records gives details on how to apply for death records in each state.
** Online Death Indexes and Records lists some online death certificate indexes
** Where to Write for Vital Records (including Death Certificates) from the National Center for Health Statistics

பகுப்பு:ஆளடையாள ஆவணங்கள்
வாரிசுச் சான்றிதழ்

இந்தியாவில் தமிழ்நாட்டில் வசிக்கும் ஒருவர் இறந்து விட்ட நிலையில், அவர் பெயரிலான உடைமைகளின் பயன்களைப் பெற்றிட அவரின் வாரிசுகளுக்கு உரிமை உள்ளது. இந்த உரிமையைப் பெற்றுக் கொள்ள முறையான சான்றிதழ்களாக வாரிசுச் சான்றிதழ் தேவையுள்ளது. இந்த வாரிசுச் சான்றிதழ்களை தமிழ்நாடு அரசின் வருவாய்த் துறையின் கீழான வட்டம் (தாலுகா) அலுவலகங்களில் வட்டாட்சியர் அளிக்கிறார்.

பகுப்பு:சட்ட ஆவணங்கள்
சாதிச் சான்றிதழ்

இந்தியா, தமிழ்நாட்டில் சமூக மற்றும் பொருளாதார நிலைகளில் கீழாக உள்ளவர்களை முன்னேற்றம் செய்யும் விதமாக கல்வி மற்றும் வேலைவாய்ப்புகளில் முன்னுரிமை மற்றும் சில சலுகைகளை அளித்து அரசு அளித்துள்ளது. இதற்காக தமிழ்நாட்டிலுள்ள சாதிகளை 1. ஆதிதிராவிடர்  2. பழங்குடியினர் 3. பிற்படுத்தப்பட்ட வகுப்பினர்  4. பிற்படுத்தப்பட்ட வகுப்பினர் (இஸ்லாமியர்), 5. மிகவும் பிற்பட்ட வகுப்பினர் 6. சீர்மரபினர் என ஆறு வகையாகப் பகுத்து தமிழ்நாடு அரசு தமிழ்நாடு சாதிகள் பட்டியல் ஒன்றை வெளியிட்டுள்ளது. ஒருவரை இந்தப் பட்டியலிலுள்ள குறிப்பிட்ட சாதியினர் எனத் தெரிவித்து வருவாய்த் துறை அளிக்கும் சான்றிதழ் சாதிச் சான்றிதழ் எனப்படுகிறது. இந்த சான்றிதழ்களைக் கொண்டு குறிப்பிட்ட ஒதுக்கீட்டின் கீழாக அரசு அளிக்கும் பல்வேறு சலுகைகளைப் பெற முடியும்.

சாதிகள் இல்லைஅடி பாப்பா

பகுப்பு:சட்ட ஆவணங்கள்
நுகர்வோர் உரிமைகள்

நுகர்வோர் பொருட்களையும், சேவைகளையும் நுகரும்  போது  அவர்களிற்கு உள்ள உரிமைகளே **நுகர்வோர் உரிமைகள்** (*consumer rights*) ஆகும். காலத்திற்குக் காலம் பல்வேறுபட்ட வகைகளில் நுகர்வோர்  உரிமைகள் வகைப்படுத்தி கூறப்பட்டு வருகின்றது.  இத்தகைய நுகர்வோர் உரிமைகளை முன் வைத்தவர்களில் குறிப்பிடத்தக்கவர்கள் அல்லது நிறுவனங்கள் வருமாறு.
# அமெரிக்க ஜனாதிபதி ஜோன். எப். கென்னடி(*John F. Kennedy*)  
# சர்வதேச நுகர்வோர் பாதுகாப்பு சம்மேளனம்.

## கென்னடியின் அடிப்படை நுகர்வோர் உரிமைகள்
 
* பாதுகாப்பு பெற்றுக் கொள்ளும் உரிமை - 
உயிருக்கும், சுகாதாரத்துக்கும் ஆபத்தை உண்டு பண்ணக்கூடிய பொருட்களை நுகர்வதில் இருந்து பாதுகாப்புப் பெறல்.
* தெரிவு செய்து கொள்ளும் உரிமை - 
விரும்பிய இடத்தில்  பல்வேறுபட்ட வகையான பொருட்கள்,சேவைகளைப் பெற்றுக் கொள்வதற்கும், போட்டிச் சந்தையில் அரசாங்க விதிகளிற்கு உட்பட்ட,  தரமான நம்பிக்கையான பொருட்களையும், சேவைகளையும்  சந்தை விலையில் பெற்றுக் கொள்வதற்குமான உரிமை.
* தகவல்களை அறிந்து கொள்ளும் உரிமை -
விளம்பரங்கள், வெளிப்புற தகவல் சீட்டுக்கள்(*lebal*) மற்றும் வேறு விளம்பர வழிமுறைகளில் குறிப்பிடப்படும் தகவல்கள், விலை, நிறை போன்றவற்றின் உண்மைத் தன்மையை அறிந்து கொள்வதற்கும், தவறான தகவல்களை அறிந்து சரியான தெரிவுகளை தேர்வு செய்வதற்குமான உரிமை. 
* கவனத்தை ஈர்க்கும் உரிமை -
ஒரு குறிப்பிட்ட அரசாங்கம் பொருட்கள், சேவைகள் தொடர்பாக வெளியிடும், அறிவித்தல்கள், நியாய விலைகள்,  பொருட்களின்  தரம் என்பன  தொடர்பாக அவ்வரசாங்கத்தின் ஆட்சி எல்லைக்குள் வசிக்கும்  நுகர்வோரால் அறிந்து கொள்ளும் உரிமை.

## சர்வதேச நுகர்வோர் பாதுகாப்பு சம்மேளனத்தின் அடிப்படை நுகர்வோர் உரிமைகள்
* அடிப்படைத் தேவைகளை நிறைவு செய்து கொள்ளும் உரிமை.
* நட்ட ஈட்டினைப் பெற்றுக் கொள்ளும் உரிமை. 
* சூழல் பாதுகாப்பினைப் பெற்றுக் கொள்ளும் உரிமை.
* சுமூகமான சூழலில் வாழ்வதற்கான உரிமை.

## நுகர்வோர் உரிமைகளின் முக்கியத்துவம்
# நுகர்வோர் பொருட்கள் சேவைகளை விலையினூடாகவே நுகர்வு செய்கின்றார். இதனால் திருப்தியளித்தல் வேண்டும்.
# நுகர்வோர் திட்டமிட்டு பொருட்களைக்  கொள்வனவு செய்வதை ஊக்குவித்தல்.
# போட்டியான சூழலில் நுகர்வோர் பாதுகாக்கப்படுதல் வேண்டும்.
# நுகர்வோரது உடல், உள நலம் பாதிப்படயாதவாறு திருப்தியளிக்கப்படல் வேண்டும்.

## இவற்றையும் பாருங்கள்
*இந்திய நுகர்வோர் பாதுகாப்புச் சட்டம் 1986 
*சர்வதேச நுகர்வோர் நிறுவனம்  
*இந்திய நுகர்வோர் பாதுகாப்புச் சட்டம், 1986

பகுப்பு:நுகர்வு
இருப்பிடச் சான்றிதழ்

இந்தியா, தமிழ்நாட்டில் குடியிருந்து வருபவர்களுக்கு, அவர்கள் குடியிருப்பு குறித்த தகவல்களை அளிக்கும் சான்றிதழ்களில் ஒன்று இருப்பிடச் சான்றிதழ் எனப்படுகிறது. இந்தச் சான்றிதழை வருவாய்த் துறையின் கீழுள்ள கிராம நிர்வாக அதிகாரி மற்றும் வருவாய் ஆய்வாளர் ஆகியவர்களின் பரிந்துரையின் அடிப்படையில் வட்டாட்சியர் அலுவலகங்கள் வழங்குகின்றன. இந்தச் சான்றிதழைக் கொண்டு தமிழ்நாட்டின் குறிப்பிட்ட பகுதிகளில் மட்டும் அளிக்கப்படும் அரசு சலுகைகள் பெற முடியும்.

## மேற்கோள்கள்


பகுப்பு:சட்ட ஆவணங்கள்
வருமானச் சான்றிதழ்

இந்தியா, தமிழ்நாட்டில் வருவாய்த் துறையின் கீழுள்ள கிராம நிர்வாக அதிகாரி மற்றும் வருவாய் ஆய்வாளர் ஆகியவர்களின் பரிந்துரையின் அடிப்படையில் வட்டாட்சியர் அலுவலகங்கள் வழங்கும் சான்றிதழ்களில் ஒன்று வருமானச் சான்றிதழ். தமிழ்நாட்டில் குறிப்பிட்ட சில அரசு சலுகைகளை அளிக்கக் குடும்பத்தின் ஆண்டு வருமானம் நிர்ணயிக்கப்பட்டுள்ளது. இது போன்ற சில அரசு சலுகைகளைப் பெற வருமானச் சான்றிதழ் அவசியமான ஒன்றாக உள்ளது.

பகுப்பு:சட்ட ஆவணங்கள்
மாற்றுச் சான்றிதழ்

இந்தியாவில் தமிழ்நாட்டில் கல்வி பயின்று வரும் மாணவர்கள் அந்தக் கல்வி நிறுவனத்திலிருந்து பிற கல்வி நிறுவனத்திற்கு மாற்றம் செய்ய வேண்டிய நிலையில் அல்லது அந்தக் கல்வி முடித்து விட்ட நிலையில் கல்வி நிறுவனங்களால் அளிக்கப்படும் சான்றிதழ் **மாற்றுச் சான்றிதழ்** என அழைக்கப்படுகிறது.

பகுப்பு:சட்ட ஆவணங்கள்
உலக நுகர்வோர் உரிமைகள் நாள்

ஒவ்வொரு ஆண்டும் மார்ச்சு 15 ஆம் திகதி **உலக நுகர்வோர் உரிமைகள் நாள்** (*World consumer rights day*) ஆகப் பிரகடனப்படுத்தப்பட்டுள்ளது. இந்திய அரசாங்கம் ஒவ்வொரு ஆண்டும் மார்ச்சு மாதம் 15 ஆம் திகதியை தேசிய நுகர்வோர் உரிமைகள் நாள் (*National consumer rights day*) ஆகப் பிரகடனப்படுத்தியுள்ளது.

## வரலாறு
அமெரிக்க ஜனாதிபதியாக இருந்த ஜோன். எப். கென்னடி, அமெரிக்க பாராளுமன்றத்தில் நுகர்வோர் பாதுகாப்பு தொடர்பாகவும், நுகர்வோர் உரிமைகள் சட்டம் தொடர்பாகவும்  ஆற்றிய முக்கிய உரை 1962  ஆம் ஆண்டு மார்ச்சு மாதம் 15 ஆம் திகதி இடம்பெற்றது. அவ்வுரையே உலக அளவில் ஒரு நாட்டுத் தலைவர் நுகர்வோர் பாதுகாப்புத் தொடர்பாக ஆற்றிய முக்கிய உரையாகக் கணிக்கப்படுகின்றது. அதே வேளை நுகர்வோர் பாதுகாப்புத் தொடர்பாகக் கரிசனை காட்டிய முதலாவது நாட்டுத் தலைவராக ஜோன். எப். கென்னடி கணிக்கப்படுகின்றார். 1962 ஆம் ஆண்டு மார்ச்சு மாதம் 15 ஆம் திகதி இடம்பெற்ற அவ்வுரை உலக அளவில் பாரிய அலைகளைத் தோற்றுவித்தது. அதன் விளைவாக 1962 ஆம் ஆண்டு, ஒவ்வொரு வருடமும் மார்ச்சு மாதம் 15 ஆம் திகதியை உலக நுகர்வோர் உரிமைகள் நாள் ஆக பிரகடனப்படுத்தி அறிவிக்கப்பட்டது. அதற்கு அடுத்த ஆண்டு அதாவது 1963  ஆம் ஆண்டில் இருந்து  ஒவ்வொரு வருடமும் மார்ச்சு மாதம் 15 ஆம் திகதி  உலக நுகர்வோர் உரிமைகள் நாள் ஆக அனுட்டிக்கப்படுகின்றது.

## இவற்றையும் பாருங்கள்
*சர்வதேச நுகர்வோர் நிறுவனம்  

பகுப்பு:மார்ச் சிறப்பு நாட்கள்
பகுப்பு:நுகர்வு
ஆரம்ப சுகாதார நிலையம்

**ஆரம்ப சுகாதாரா நிலையம் ** (Primary Health Centre)(PHC) வளரும் நாடுகளில் பொது சுகாதாரச் சேவைகளை வழங்கிடும் அடிப்படை மருத்துவ நிலையமாகும். முக்கியமாக கிராமப்புறங்களில்  அனைவருக்கும் எந்நேரமும் எளிதாக சென்று இலவச அல்லது வாங்கக்கூடிய ஆரம்பநிலை மருத்துவ வசதிகளை அமைத்துத் தருவதே இந்நிலையங்களின் நோக்கமாகும். இது உலக சுகாதார அமைப்பின் 1978ஆம் ஆண்டில் கசக்ஸ்தானில் நிறைவேற்றிய அல்மா அடா அறிக்கையின்படி செயல்படுத்தப்படுவதாகும்.

தென் ஆசியாவில் இந்நிலையங்கள் 30,000 பேருக்கு ஒன்று என்ற நிலையில் அமைக்க திட்டமிடப்பட்டுள்ளன. ஒவ்வொரு ஆரம்ப சுகாதார நிலையத்தின் கீழும் ஐந்தாறு துணை மையங்கள் செவிலியருடன் அமைந்துள்ளன.இவர்கள் மூலம் அரசின் நோய்தடுப்புத் திட்டங்கள், ஆரம்ப சிகிட்சைகள்,மகப்பேறு, தாய்-சேய் நலம் ஆகியன செயல்படுத்தப்படுகின்றன. ஒவ்வொரு ஆரம்ப சுகாதார நிலையத்திலும் ஓரிரு மருத்துவர்கள்,ஓர் மருந்தியலாளர்,செவிலியர்கள் மற்றும் பிற சுகாதார ஊழியர்கள் இருக்கின்றனர். இது உலக சுகாதார நிலையத்தின் GOBI-FFF என்று சுருக்கப்படும் சேவைகளுக்கான மையமாகவும் செயல்படுகின்றன.

இந்தியாவில்  சுகாதார நலன் பேணுதலில் ஆரம்ப சுகாதார நிலையங்கள் அடிப்படை கட்டுமானமாக உள்ளன. இந்நிலையத்தின் மருத்துவ அதிகாரி எம்.பி.பி.எஸ் பட்டம் பெற்றவராக இருத்தல் வேண்டும். அவர் நோயறிதல் மற்றும் சிகிட்சைப் பணிகளைத் தவிர நிலையத்தின் நிர்வாகப் பணியையும் மேற்கொள்கிறார்.நிலைய ஊழியர், நிர்வகிக்கப்படும் மாநிலத்தைப் பொறுத்து, ஆஷா (Accredited Social Health Activist) அல்லது கிராம சுகாதார செவிலியர் என அழைக்கப்படுகிறார்.கிராம சுகாதார செவிலியர் நோயாளின் இடத்திற்குச் சென்று சேவை வழங்குகிறார். நோயாளிக்கு மேலதிக மருத்துவ சோதனைகளோ சிகிட்சையோ தேவைப்படின், ஆரம்ப சுகாதார நிலையத்திற்கு எடுத்துச் செல்லப்பட்டு அங்கு மருத்துவரால் பரிசோதிக்கப்படுகிறார்.தேவைப்பட்டால் மாவட்ட பொது மருத்துவமனைக்கு எடுத்துச் செல்லப்படுகிறார். தற்போது தேசிய சுகாதார திட்டத்தின்படி இந்நிலையங்களில் உள்ள மருத்துவ வசதிகள் மேம்படுத்தப்படுகின்றன.

## மேற்கோள்கள்

பகுப்பு:பொது சுகாதாரம்
பகுப்பு:மருத்துவமனைகள்
டன்கிர்க் முற்றுகை

**டன்கிர்க் முற்றுகை** (*Siege of Dunkirk*) என்பது இரண்டாம் உலகப் போரின் மேற்குப் போர்முனையில் நடந்த ஒரு முற்றுகைச் சண்டை. இது சிக்ஃபிரைட் கோடு போர்த்தொடரின் ஒரு பகுதி. 1944ல் நாசி ஜெர்மனியின் கட்டுப்பாட்டிலிருந்த பிரான்சின் டன்கிர்க் துறைமுக நகரை நேசநாட்டுப் படைகள் முற்றுகையிட்டன. 1945ஆம் ஆண்டு ஐரோப்பாவில் இரண்டாம் உலகப் போர் முடியும் வரை இந்த முற்றுகை நீடித்தது.

கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. டியப், லே ஆவர், போலோன், கலே ஆகிய துறைமுகங்களைக் கைப்பற்றிய பின் டன்கிர்க் துறைமுகத்தை அணுகின. ஹிட்லர் “கோட்டைகள்” என அறிவித்திருந்த துறைமுகங்களில் டன்கிர்க்கும் ஒன்று. அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டிருந்தார். இதனால் டன்கிர்க் துறைமுகத்திலுள்ள ஜெர்மானியப் படைகள் பின்வாங்காமல் நேசநாட்டுப் படைகளை எதிர்த்தன.

டன்கிர்க் துறைமுகத்தைக் கைப்பற்ற ஒரு முழு அளவு நேரடித் தாக்குதல் தேவை என்பதை உணர்ந்த நேச நாட்டு தளபதிகள் அதனை முற்றுகை மட்டும் இட முடிவு செய்தனர். கால்வாய்க் கடற்கரை துறைமுகங்களைக் கைப்பற்றுவதை விட ஆண்ட்வெர்ப் துறைமுகத்தை விடுவிப்பதே நேசநாட்டு தளவாட இறக்குமதிக்கு உதவும் என்பதை அவர்கள் உணர்ந்ததே இதற்கு காரணம். கலே போன்ற பிற துறைமுகங்களில் அமைந்திருந்த கடற்கரை பீரங்கிக் குழுமங்கள் ஆங்கிலக் கால்வாயில் நேச நாட்டுக் கப்பல் போக்குவரத்துக்கு அபாயமாக இருந்ததால் அத்துறைமுகங்களைக் கைப்பற்ற வேண்டியிருந்தது. ஆனால் டன்கிர்கில் அத்தகைய பீரங்கிகள் இல்லாததால் டன்கிர்க்கை கைப்பற்ற அவசியமற்று போனது. செப்டம்பர் 15, 1944ல் டன்கிர்க் சுற்றி வளைக்கப்பட்டு முற்றுகை தொடங்கியது. பின் சில வாரங்களில் முற்றுகையில் ஈடுப்பட்டிருந்த பல படைப்பிரிவுகள் ஷெல்ட் சண்டையில் பங்கேற்கச் சென்று விட்டன. செக்கஸ்லோவாக்கிய நாடுகடந்த அரசின் 1வது கவச பிரிகேட் மட்டும் டன்கிர்க் முற்றுகையைத் தொடர்ந்தது. அடுத்த பல மாதங்களுக்கு இரு தரப்புகளுக்குமிடையே அவ்வப்போது சிறு சிறு மோதல்கள் நடந்து வந்தன. ஆனால் டன்கிர்க்கைக் கைப்பற்ற நேசநாட்டுப் படைகள் எந்த முயற்சியும் எடுக்கவில்லை. தேவையான அளவு உணவு மற்றும் பிற தளவாடப் பொருட்கள் இருந்ததால், டன்கிர்க்கின் ஜெர்மானியப் பாதுகாவலர்கள் எளிதில் முற்றுகையைச் சமாளித்தனர். இம்முற்றுகை 1945, மே 7ம் தேதி ஜெர்மனி நேசநாட்டுப் படைகளிடம் சரணடைவது வரை நீடித்தது. அதற்கு மறுநாள் டன்கிர்கிலிருந்த ஜெர்மானியப் படைகளும் சரணடைந்தன.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:1945 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
லால் தன்ஃகாவ்லா

**லால் தன்ஃகாவ்லா ** (Lal Thanhawla) (பிறப்பு மே 6, 1942) இந்தியாவின் வடகிழக்கு மாநிலமான மிசோரம்மின் முதலமைச்சராக திசம்பர் 11, 2008 முதல் 2018 வரை இருந்தவர். இவரது கட்சியான இந்திய தேசிய காங்கிரசுக்கு சட்டப்பேரவையில் 32 உறுப்பினர்கள் உள்ளனர்.

## இளமையும் கல்வியும்
மார்டௌன்புங்கா சைலோ மற்றும் லால்சாம்லியனிக்கும் மகனாகப் பிறந்தவர். 1958ஆம் ஆண்டு மெட்ரிகுலேசன் முடித்து 1961ஆம் ஆண்டு கலைகளில் இடைநிலைப் படிப்பை முடித்தார். சிறிது காலம் கொல்கத்தா பல்கலைக்கழகத்தின் இசுகாட்டிசு தேவாலயக் கல்லூரியில் படித்து வந்தார். பின்னர் 1964ஆம் ஆண்டு கௌஃகாட்டி பல்கலைக்கழகத்தைச் சேர்ந்த அஜல் கல்லூரியிலிருந்து பி.ஏ பட்டம் பெற்றார்.தற்போது அய்சால் நகரில் வசிக்கிறார்.
## அரசியல்
லால் தன்ஃகாவ்லா மாவட்ட பள்ளிகளின் ஆய்வாளர் அலுவலகத்தில் எழுத்தராக வாழ்வைத் துவங்கினார். பின்னர் அசாம் கூட்டுறவு அபெக்சு வங்கியில் சேர்ந்தார். 1966ஆம் ஆண்டு மிசோ தேசிய முன்னணியில் இணைந்து போராட்டத்தில் ஈடுபட்டார். 1967ஆம் ஆண்டு அதன் செயலாளராக விளங்கினார். சில்ச்சரில் சிறையில் அடைக்கப்பட்டு விடுதலையான பின்னர் இந்திய தேசிய காங்கிரசில் இணைந்தார்.1973ஆம் ஆண்டு கட்சித் தலைவராக தேர்ந்தெடுக்கப்பட்டார்.1978 மற்றும் 1979 ஆண்டுகளில் ஆட்சிப்பகுதியாக இருந்த மிசோரம் சட்டப்பேரவை உறுப்பினாராக இருந்தார்.1984ஆம் ஆண்டு மாநில நிலை பெற்ற மிசோரமின் தேர்தல்களில் அவர் தலமையில் போட்டியிட்ட காங்கிரசு கட்சிக்கு பெரும்  வெற்றி கிடைத்ததை அடுத்து முதலமைச்சரானார்.1986ஆம் ஆண்டு மிசோரம் தேசிய முன்னணிக்கும் இந்திய அரசிற்கும் ஏற்பட்ட அமைதி உடன்படிக்கையை யொட்டி தமது முதல்வர் பதவியிலிருந்து விலகினார்.1987ஆம் நடந்த தேர்தல்களில் மீண்டும் வெற்றி பெற்று முதல்வராகப் பொறுப்பேற்றார். 1989 மற்றும் 1993ஆம் ஆண்டுகளில் நடந்த தேர்தல்களிலும் வெற்றிபெற்று முதல்வராகத் தொடர்ந்து வந்தார்.1998ஆம் ஆண்டு தேர்தல்களில் தோல்வி கண்டவர் மீண்டும் 2003ஆம் ஆண்டுத் தேர்தல்களில் வெற்றி பெற்று முதலமைச்சராக பொறுப்பேற்றார்.

## வெளியிணைப்புகள்
*Lalthanhawla Official Profile Mizoram Website
*Lalthanhawla Profile from E-Mizoram 

பகுப்பு:மிசோரம் நபர்கள்
பகுப்பு:வாழும் மக்கள்
பகுப்பு:1942 பிறப்புகள்
ஓக்ரம் இபோபி சிங்

**ஓக்ரம் இபோபி சிங் ** (Okram Ibobi Singh, பிறப்பு சூலை 19, 1948) இந்தியாவின் வடகிழக்கு மாநிலமான மணிப்பூரின் முன்னாள் முதலமைச்சர். மார்ச்சு 7,2002 முதல் மார்ச்சு 15,2017 வரை இப்பதவியில் இருந்துள்ளார். காங்கிரசுக் கட்சி உறுப்பினர்..

## இளமை
ஓக்ரம் அங்குபி மற்றும் லுகாமணி தேவிக்கு மகனாக 1948ஆம் ஆண்டு சூலை 19 அன்று தூபல் அதோக்பம் என்றவிடத்தில் பிறந்தார். இவரின் மனைவியும் 2007ஆம் ஆண்டு தேர்தல்களில் பேரவை உறுப்பினராகத் தேர்ந்தெடுக்கப்பட்டுள்ளார்..

## கொலை முயற்சி
செப்டம்பர் 2, 2008 அன்று மாநில போராட்டக்காரர்கள் சிலர் இவரது வீட்டை  எறிகணை வீச்சு கொண்டு தாக்கினர். வீட்டின் உள்ளே உறங்கிக்கொண்டிருந்த ஓக்ரம் சிங் மற்றும் அவரது மனைவி தப்பித்தனர். காவலர் ஒருவருக்குப் பலத்த காயம் ஏற்பட்டது. தாக்கியவர்கள் இதுவரை பிடிபடவில்லை. தொலைபேசி மூலம் காங்கலெய்பக் மக்கள் புரட்சி இயக்கத்தின் உறுப்பினர் ஒருவர் இதற்கு உரிமை கோரினார்; மணிப்பூரில் புரட்சியைத் தடுக்கும் விதமாக திட்டங்களை நிறைவேற்றாதிருக்க முதல்வருக்கு ஓர் எச்சரிக்கை இது எனக் கூறினார்.

## மேற்கோள்கள்

## வெளியிணைப்புகள்
* Manipur NIC.
* Manipur Assembly  NIC.

பகுப்பு:1948 பிறப்புகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:மணிப்பூர் முதலமைச்சர்கள்
பகுப்பு:மணிப்பூர் அரசியல்வாதிகள்
வாஸ்ப்-12பி

**வாஸ்ப்-12பி** (*WASP-12b*) என்பது சூரியக் குடும்பத்திற்கு வெளியேயுள்ள ஒரு புறக்கோள் ஆகும். இது வாஸ்ப்-12 என்ற விண்மீனைச் சுற்றிவருகிறது. இதன் கண்டுபிடிப்பு 2008 ஏப்ரல் 1 ஆம் நாள் அறிவிக்கப்பட்டது. இதன் விண்மீனுக்கு மிகவும் கிட்டிய தூரத்தில் இது இருப்பதால், இதன் ஆரை வியாழனுடையதைவிட 83% பெரிதாகவும், அதன் திணிவை விட 39% வீதம் அதிகமானதாகவும் உள்ளது. இதன் விண்மீனை ஒரு நாளை விடச் சற்று அதிகமான நேரத்தில் சுற்றி வருகிறது. இதன் விண்மீனில் இருந்தான தூரம் சூரியனில் இருந்து பூமியின் தூரத்தின் 1/44 மடங்காகும்.

இக்கோளை அதன் தாய்ச் சூரியன் வாஸ்ப்-12 படிப்படியாக விழுங்கி வருவதாகவும், இதன் வாழ்வுக்காலம் இன்னும் 10 மில்லியன் ஆண்டுகள் வரையே என்று 2010, மே 20 இல் வெளிவந்த ஆய்வுகள் தெரிவிக்கின்றன.

வாஸ்ப்-12பி என்ற இக்கோளில் பெருமளவு கரிமம் செறிந்துள்ளதாக 2010, டிசம்பர் 8 ஆம் நாள் வெளியிடப்பட்டுள்ள ஆய்வுகள் தெரிவிக்கின்றன. "வைரங்களைக் கொண்ட மலைகளும் நிலப்பகுதிகளும் கூட அங்கு காணப்படலாம்” என ஆய்வுகள் தெரிவிக்கின்றன.

## இவற்றையும் பார்க்க
* வாஸ்ப்-18பி

## மேற்கோள்கள்

## வெளி இணைப்புகள்

* SuperWASP Wide Angle Search for Planets: The Planets
* Star-hugging planet is hottest and fastest found , New Scientist
* BBC News - Hubble spots a planet-eating star

பகுப்பு:புறக்கோள்கள்
பகுப்பு:வளிமப் பெருங்கோள்கள்
நைபியு ரியோ

**நைபியு ரியோ **(Neiphiu Rio, பிறப்பு 1950) இந்திய வடகிழக்கு மாநிலமான நாகாலாந்தின் தற்போதைய முதலமைச்சர். இவர் முதலமைச்சராக மார்ச்சு 6,2003 முதல் சனவரி 3,2008 வரையும் பின்னர் மார்ச்சு 12,2008 முதல் நடப்பு முதல்வராகவும் உள்ளார்.

இவர் கோகிமா மாவட்டத்திலுள்ள துபெமா கிராமத்தில் குயோலோலி ரியோவிற்குப் பிறந்தவர். தனது இளமைக் கல்வியை கோகிமா பாப்டிஸ்ட் ஆங்கிலப் பள்ளியிலும் புரூலியா சைனிக் பள்ளியிலும் கற்றார்.

ரியோ நாகாலாந்து மக்கள் முன்னணியின் உறுப்பினர். பாரதிய ஜனதா கட்சியின் மாநில கிளையுடனும் பிற நாகாலாந்து வட்டார கட்சிகளுடனும் "**நாகாலாந்து சனநாயக கூட்டணி**" என்ற கூட்டணி அமைத்து 2003ஆம் ஆண்டு நடந்த சட்டப்பேரவைத் தேர்தல்களில் வென்றார். இது பத்தாண்டுகளாக தொடர்ந்து வந்த காங்கிரசின் ஆட்சியை முடிவுறச் செய்தது. ரியோ முன்னதாக காங்கிரசு கட்சியில் இருந்தபோது எஸ். சி. ஜமீரின் தலைமையில் அமைந்திருந்த காங்கிரசு ஆட்சியில் மாநில உள்துறை அமைச்சராக இருந்தார்.

சனவரி 3,2008 அன்று இவரது ஆட்சி நடுவண் அரசால் கலைக்கப்பட்டு குடியரசுத் தலைவர் ஆட்சி விதிக்கப்பட்டது. இதனை அடுத்து நடந்த தேர்தல்களில் இவரது கட்சி தனிப்பெரும் கட்சியாக வென்று கூட்டணியின் தலைவர் என்ற முறையில் ஆளுநரால் அரசமைக்க அழைக்கப்பட்டார். மீண்டும் மாநில முதல்வராக மார்ச்சு 12,2008 அன்று பொறுப்பேற்றார்.

## 2023 நாகாலாந்து சட்டமன்றத் தேர்தல்
2023 நாகாலாந்து சட்டமன்றத் தேர்தலில் மொத்தமுள்ள 60 தொகுதிகளுக்கான வாக்கு எண்ணிக்கை 2 மார்ச் 2023 அன்று நடைபெற்றது. ஆளும் வடகிழக்கு ஜனநாயகக் கூட்டணி ஆட்சி அமைக்க தேவையான 37 தொகுதிகளைக் கைப்பற்றியது. அதில் தேசியவாத ஜனநாயக முற்போக்கு கட்சி 25 தொகுதிகளையும்; பாரதிய ஜனதா கட்சி 12 தொகுதிகளையும் கைப்பற்றியது.பாரதிய ஜனதா கட்சி கட்சி கூட்டணியுடன் தேசியவாத ஜனநாயக முற்போக்கு கட்சி தலைவர் நைபியு ரியோ தலைமையிலான அமைச்சரவை 7 மார்ச் 2023 அன்று பதவியேற்றது.

## மேற்கோள்கள்

## வெளியிணைப்புகள்
* Profile  at Nagaland NIC.

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:நாகாலாந்து அரசியல்வாதிகள்
பகுப்பு:நாகாலாந்து முதலமைச்சர்கள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
காஞ்சா அய்லைய்யா

**காஞ்சா அய்லைய்யா** (*Kancha Ilaiah*, அக்டோபர் 5, 1952) உஸ்மானிய பல்கலைக்கழகத்தின் அரசியல்துறை முதன்மைப் பேராசிரியர்.  இவர் ஒரு சமூகச் செயற்பாட்டாளர், எழுத்தாளர், இந்தியாவின் முக்கிய சிந்தனையாளர்களில் ஒருவர்.  இந்திய சாதியத்துக்கு எதிரான முக்கிய செயற்பாட்டாளர்களில் ஒருவர்.  இவரது பார்வைகள் இந்து சமய எதிர்ப்புக் கொண்டவை என்று இந்து சமய அமைப்புகள் கூறுகின்றன.  இவர் பல ஆங்கில நூல்களை வெளியிட்டுள்ளார்.

## இளமைப் பருவம்
தெலுங்கானாவின் (அப்போதைய ஆந்திரப் பிரதேசத்தில்)  வாரங்கல் மாவட்டத்தில் காட்டுப் பகுதியில் அமைந்துள்ள ஒரு சிற்றூரில் பிறந்தார். ஆடுகளை வளர்த்து மேய்க்கும் இடையர் குலத்தைச் சேர்ந்தவர். காஞ்சா அய்லைய்யா இளம் அகவையிலேயே ஆடுகள் வளர்த்தல், நிலத்தை உழுது வேளாண்மை செய்தல், கயிறுகள் தயார் செய்தல் ஆகியவற்றைச் செய்தார்.இவருடைய தாய் கொடுஞ்செயல்கள் புரிந்த காட்டு அதிகாரிகளை எதிர்த்துப் போராடி உயிரை இழந்தார். இவர் தம் தாயைப் பற்றி தெலுங்கில் ஒரு கட்டுரை எழுதினார். இவர் மாணவப் பருவத்தில் மார்க்சியக் கொள்கையருடன் நட்பும் தொடர்பும் கொண்டு மார்க்சிய நூல்களைப்  படித்தார். மாணவர்கள் நடத்திய போராட்டங்களிலும் கலந்து கொண்டார்.

## எழுதிய ஆங்கில நூல்கள்

* *வொய் ஐ யம் நாட் எ இந்து* - இந்துத்வா கொள்கை, பண்பாடு, அரசியல் பொருளியல் குறித்த சூத்திரரின் விமரிசனம் 
* *காட் அஸ் எ பொலிடிகல் பிலாசபர்* 
* *பஃபலோ நேசனலிசம்: எ கிரிட்டிக் ஆப் இசுபிரிட்டுவல் பாசிசம்* - எருமை தேசியம்: ஆன்மிக பாசிசத்தின் விமரிசனம்
* *புத்தாஸ் சாலஞ்ச் டு பிராமணிசம்* - பிராமணியத்திற்கு புத்தரின் சவால்
* *போஸ்ட்-இந்து இந்தியா* - தலித்-பகுசன் சமூக ஆன்மீக அறிவியல் புரட்சி குறித்த விரிவுரை
* *அன்டச்சபிள் காட்* - தீண்டத்தகாத கடவுள்

## குறிப்புகள்
;மேற்சான்றுகள்

;உசாத்துணைகள்
காஞ்சா அய்லைய்யாவுடனான நேர்காணல் 

## வெளி இணைப்புகள்
* மக்களின் அறிவைக் கொண்டு உருவான நூல்கள் அதிகமாக வெளிவர வேண்டும்
* காமசூத்திரக் கோயில்களைத் தரைமட்டமாக்க வேண்டும்
* இந்து பெரும்பான்மை மாயை முதலில் தகர்க்கப்பட வேண்டும்
* கரம்சேடு படுகொலைதான் அம்பேத்கரை எங்களுடன் இணைத்தது

பகுப்பு:இறைமறுப்பாளர்கள்
பகுப்பு:சாதியம்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியாவில் கருத்து வெளிப்பாட்டுச் சுதந்திரம்
சந்திரமுகி பாசு

**சந்திரமுகி பாசு** *(Chandramukhi Basu)* (1860–1944), ஒரு வங்காளக் கிறித்தவர் ஆவார். இவ்ர் ஒன்றிய ஆக்ரா, அவுத் மாகாணத்திலிருந்த தேரதுன்னில் பிறந்தவர். இவர் பிரித்தானிய இந்தியவில் முதல் இரு பெண் பட்ட்தாரிகளில் ஒருவராவார். இவரும் கடம்பினி கங்கூலியும் 1882 இல் கல்கத்தா பல்கலைக்கழகத்தில் இளங்கலைப் பட்ட்த்தைப் பெற்றனர். இவர்களுக்குப் பட்டமளிப்பு விழா 1883 இல் கல்கத்தா பல்கலைக்கழகத்தில்நடந்தது.

## வாழ்க்கை

சந்திரமுகி பாசுவின் தந்தை பூபன் மோகன் போஸ். இவர் 1880ல் டேராடூன் நேட்டிவ் கிறிஸ்டியன் ஸ்கூலில் எஃப் ஏ (FA )  தேர்வு எழுதி வெற்றி பெற்றார். அச்சமயம் இந்துக்கள் அல்லாத பெண்களுக்கு கல்கத்தாப் பல்கலைக்கழகத்தின்கீழ் இயங்கிய பெத்தூன் கல்லூரியில் இடமளிக்கப்படவில்லை. பின்னர் அக்கொள்கை தளர்த்தப்பட்டு சந்திரமுகி இளங்கலைப் பட்டபடிப்புக்கு பெத்தூன் கல்லூரியில் சேர்ந்தார். இவரும் கடம்பினி கங்கூலியும் 1883ல் பட்டப்படிப்பை முடித்து பிரித்தானியாவின் இந்தியாவியே (பிரித்தானியப் பேரரசிலேயே) முதல் இரு பெண் பட்டதாரிகள் ஆனார்கள். 1884ல் கல்கத்தாப் பல்கலைக்கழகத்தின் ஃபிரீ சர்ச் இன்ஸ்டிட்யூஷனில் (தற்சமயம் - ஸ்காட்டிஷ் சர்ச் காலேஜ்) எம். ஏ பட்டம் பெற்றார்.  அப்பல்கலைக்கழகத்தில் எம். ஏ பட்டம் பெற்ற முதல் பெண் இவர்தான்.

சந்திரமுகி பாசு 1886ல் பெத்தூன் கல்லூரியில் விரிவுரையாளராகத் தன் வாழ்க்கையை ஆரம்பித்தார். அப்போது பெத்தூன் கல்லூரி பெத்தூன் பள்ளியோடு இணைந்திருந்தது.  1888ல் பெத்தூன் கல்லூரி பள்ளியிலிருந்து தனியாகப் பிரிந்து செயற்பட்டபோது இவர் அக்கல்லூரியின் முதல்வராகப் பணியேற்றார்.  தெற்கு ஆசியாவிலேயே ஒருஇளங்கலைப் பட்டப்படிப்புக் கல்லூரிக்கு தலைவரான முதல் பெண் என்ற பெருமைக்குரியவர் இவர் .

இவர் 1891ல் உடல்நலம் சரியில்லாததால் பணியிலிருந்து ஓய்வு பெற்று தனது மீதிநாட்களை டேராடூனில் கழித்தார். இவரது சகோதரிகள் பிதுமுகி போஸ் மற்றும் பிந்துபாசினி போஸ் இருவருமே கல்கத்தா மருத்துவக் கல்லூரியில மருத்துவப் பட்டம் பெற்றவர்கள் (முறையே 1890 மற்றும் 1891 வருடங்களில்).

## மேற்கோள்கள்

## வெளி இணைப்புகள்
* 
* History of Scottish Church College 

பகுப்பு:இந்தியப் பெண் அறிவியலாளர்கள்
பகுப்பு:வங்காள அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:1860 பிறப்புகள்
பகுப்பு:1944 இறப்புகள்
பகுப்பு:இந்தியப் பெண் மருத்துவர்கள்
பகுப்பு:உத்தரகாண்டு அறிவியலாளர்கள்
சாலஞ்சர் விண்ணோட விபத்து

**சாலஞ்சர் விண்ணோட விபத்து** (Space Shuttle Challenger disaster) ஜனவரி 28, 1986-ல் நிகழ்ந்த மோசமான விண்கல விபத்து. சாலஞ்சர் விண்ணோடத்தீநேர்வு பொறியியலில் பல பாதுகாப்பு வழிமுறைகளை மேம்படுத்தியது.

## விபத்து
சாலஞ்சர் விண்ணோடம் தரையிலிருந்து கிளம்பிய 73 வினாடிகளில் வெடித்துச் சிதறியதில் அதில் பயணம் செய்த 7 குழு உறுப்பினர்களும் உயிர் இழந்தனர். ஐக்கிய அமெரிக்காவின் மத்திய புளோரிடா வின் கடற்கரையோரமாக காலை 11:39 மணியளவில் கலம் சிதறி விழுந்தது. விண்ணோடத்தின் வலது திட விண்கல உயர்த்தியில் இருந்த ஓ-வளையம் விண்கலம் மேலெம்புகையில் செயலற்றுப்போனதும் கலம் பிளவுபடத் துவங்கியது. ஓ-வளைய செயலிழப்பால் கலத்தின் திட விண்கல உயர்த்தியில் பிளவு ஏற்பட்டு அழுத்தமூட்டப்பட்ட வெப்ப வாயுக்கள் திட விண்கல விசைப்பொறியினூடாகப் பரவி கலத்தின் எரிபொருள் தொட்டியிலும், திட உயர்த்தியின் பக்கங்களிலும் மோதுகையை உருவாக்கியது. இதனால் வலது பக்க திட உயர்த்தியின் பின்பக்க இணைப்பு பிரிந்து வெளிப்புற தொட்டியின் அமைப்பில் முறிவை ஏற்படுத்தியது. காற்றியக்கம் சார்ந்த விசைகள் அதன் சுற்றுப்பாதை நிறுத்தியை உடைத்தது.
  
குழுவினர் தங்கும் தொகுதி மற்றும் கலத்தின் மற்ற பகுதிகள் கடலுக்கடியில் நீண்ட தேடலுக்குப் பிறகு மீட்டெடுக்கப்பட்டன. விண்ணோடம் முதலில் பிளவுபடத் தொடங்கியபோது உள்ளிருந்த குழுவினர்கள் உயிருடன் இருந்ததாக அறியப்படுகிறது. குழுவினர் இறந்த துல்லியமான நேரம் தெரியாவிட்டாலும் விண்ணோடத்தில் அவசரத்தில் தப்பித்துக்கொள்ளும் வசதி அமைப்புகள் இல்லாததால் விண்கலம் கடலில் மோதுகையில் குழுவினர் பிழைத்துக்கொள்ள வழியின்றிபோனது. விண்ணோடம் செலுத்தப்படுவதை பலர் நேரடியாகப் பார்த்தனர். கிரிஸ்டா மெக் அஃபி (Christa McAuliffe) என்ற ஆசிரியரும் விண்வெளிக்குழுவில் இருந்தார்.

## விபத்து ஆய்வு
left|thumb|200px|சாலஞ்சரின் இயக்குனர்கள் குழு
விபத்திற்கு பிறகு 32 மாதங்களுக்கு விண்கல ஆய்வுப்பணிகள் நிறுத்தப்பட்டு, அப்போதைய அமெரிக்க அதிபர் ரொனால்டு ரீகன் விண்ணோடத் தீநேர்வைப் பற்றி ஆய்வு செய்ய ரோஜர் ஆணையம் எனும் சிறப்பு ஆணையத்தை அமைத்தார்.அக்குழு அளித்த அறிக்கையில் விபத்திற்கு காரணம் நாசாவின் நிர்வாக மற்றும் முடிவெடுக்கும் முறைகளும் என்று கூறப்பட்டது. மேலும் அந்த அறிக்கையில் மார்டின் தியோகோல் என்ற ஒப்பந்தி உருவாக்கிய திட விண்கல உயர்த்தி அமைப்பில் பெருங்கேடுதருகின்ற குறைபாடுகளை 1977-ம் ஆண்டு முதல் நாசா நிர்வாகிகள் அறிந்திருந்தும் அதனை சரியாக தெரிவிக்க தவறிவிட்டனர் என்று சொல்லப்பட்டது. மேலும் பொறியாளார்கள் விண்கலம் செலுத்தப்படுவதால் ஏற்படப்போகும் அபாயங்களைப் பற்றி விளக்கியும்,மேலாளர்கள் அதனை மேலதிகாரிகளுக்குத் தெரிவிக்காததையும் சுட்டிக்காடினர்.இறுதியாக ரோஜர் ஆணையம் விண்கலம் செலுத்தப்படும் முன்பு கையாளப்படவேண்டிய ஒன்பது வழிமுறைகளை நாசாவிற்கு பரிந்துரை செய்தது.

## வெளி இணைப்புகள்

## மேற்கோள்கள்

பகுப்பு:விண்ணோடத் திட்டம்
பகுப்பு:1986 நிகழ்வுகள்
பகுப்பு:விண்வெளி விபத்துகள்
பகுப்பு:காணொளிக் கோப்பு உள்ள கட்டுரைகள்
செருகடம்பூர்

** செருகடம்பூர்** (ஆங்கிலம்: Serukadambur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  திருவிடைமருதூர் வட்டத்தில் திருப்பனந்தாள் ஒன்றியத்தில் கோவில்ராமபுரம் ஊராட்சியில் இருக்கும்  ஒரு கிராமம் ஆகும்.

 

## ஆதாரங்கள்


பகுப்பு: தஞ்சாவூர் மாவட்டத்திலுள்ள கிராமங்கள்
பகுப்பு:சான்று எதுவும் தரப்படாத கட்டுரைகள்
மிர்சா குலாம் அகமது

**மிர்சா குலாம் அகமது** (*Mirza Ghulam Ahmad*, உருது: مرزا غلام احم, பெப்ரவரி 13, 1835 - மே 26, 1908) என்பவர் அஹ்மதிய்யா முஸ்லிம் ஜமாஅத் எனும் இயக்கத்தின் தோற்றுனர் ஆவார். இவரது காலம் 1835 முதல் 1908 வரையிலானது. இவர் தன்னை காலத்தின் அவதாரராகவும், கல்கியாகவும், மெசியாவாகவும், முஸ்லிம்களுக்கு இமாம் மஹ்தியாகவும் என்னை இறைவன் அனுப்பியுள்ளான் என்று வாதம் செய்தார்.

## மேற்கோள்கள்


## வெளியிணைப்புகள்
*மிர்ஸா குலாம் அஹ்மத், வரலாறு
*http://www.alislam.org/library/history/ahmadiyya/31.html

பகுப்பு:1835 பிறப்புகள்
பகுப்பு:1908 இறப்புகள்
பகுப்பு:சமயங்களைத் தோற்றுவித்தோர்
சிக்கிம் சனநாயக முன்னணி

**சிக்கிம் சனநாயக முன்னணி** (*Sikkim Democratic Front*) இந்திய மாநிலமான சிக்கிமின் மிகப்பெரும் அரசியல்கட்சியும் ஆட்சி புரிகின்ற கட்சியுமாகும். இக்கட்சியை பவன் குமார் சாம்லிங் தலைமையேற்று நடத்துகிறார். இக்கட்சி 1994ஆம் ஆண்டு முதல் ஆளும்கட்சியாக உள்ளது. 2004ஆம் ஆண்டின் பொதுத்தேர்தலில் 32 பேரவை இடங்களில் 31ஐ கைப்பற்றி மிகப் பெரும் வெற்றியை நாட்டியது. 2009ஆம் ஆண்டு தேர்தல்களில் அனைத்து (32) இடங்களிலும் வென்று சாதனை படைத்துள்ளது. சிக்கிமின் ஒரே மக்களவைத் தொகுதியிலும் வென்றுள்ளது.

## வெளியிணைப்புகள்
* சிக்கிம் சனநாயக முன்னணி 

## மேற்கோள்கள்

பகுப்பு:சிக்கிம் அரசியல் கட்சிகள்
பகுப்பு:இந்திய அரசியல் கட்சிகள்
பகுப்பு:சிக்கிமில் அரசியல்
பகுப்பு:1993இல் நிறுவப்பட்ட அரசியல் கட்சிகள்
நியமப் புள்ளி

இலங்கையிலுள்ள பல்கலைக்கழகங்களுக்கு மாணவர்களை அனுமதிக்க 2001ம் ஆண்டு முதல் **நியமப் புள்ளி** (*Standard Score* அல்லது *Z-Score*) முறையே அமுல்படுத்தப்படுகின்றது.  2000ம் ஆண்டுக்கு முன்னர் பல்கலைக்கழக மானிய ஆணைக்குழு மாணவர்களுடைய உயர்தரப் பரீட்சையில் மொத்தப்புள்ளிகளை அடிப்படையாக வைத்து அவர்களைப் பல்கலைக்கழகத்திற்கு அனுமதித்தது. இம்முறையில் எந்தவொரு பாடப்புள்ளியும் மற்றைய பாடப்புள்ளிகளுடன் ஒப்பிடப்படுவதில்லை. 

ஆனால்,  இன்று மாணவர்கள் வெவ்வேறு பாடங்களில் பெறும் புள்ளிகள் ஒப்பிடப்பட்டே நியமப் புள்ளி பெறப்படுகிறது. ஒரு மாணவன் ஒவ்வொரு பாடத்திற்கும் சம புள்ளி பெற்றாலும்கூட ஒவ்வொரு பாடத்திலும் பெறப்படும் புள்ளிகள் சமனாகாது. ஏனெனில்,  ஒவ்வொரு வினாத்தாளினதும் தராதரம் ஒன்றிலிருந்து ஒன்று முரண்பட்டது. இவ்வேறுபாடுகளை நீக்கி வேறு வினாத்தாள்களின் மொத்தப்புள்ளிகளைச் சமன் செய்வதற்காகவே பல்கலைக்கழக ஆணைக் குழுவினால் இந்த முறை அறிமுகப்படுத்தப்பட்டது. இத்தெரிவு முறை பல நாடுகளில் நடைமுறையில் உள்ளமை  குறிப்பிடத்தக்கதாகும்.

## கணிப்பு முறை
இசட் - பெறுமதி என்பது ஓரலகு நியம விலகலுக்கு குறித்தவொரு புள்ளிக்கும் பரம்பலின் இடைப் பெறுமானத்திற்கும் இடையிலான வெறுபாடாகும்.

:z = {x- \mu \over \sigma}

இங்கு 

: *x* - மாணவன் பெற்ற புள்ளி;
: *μ* - குறித்த பாடத்தில் புள்ளிகளின் இடைப் பெறுமானம்;
: *σ* - பாடத்திற்கான நியம விலகல்.

ஒரு மாணவன் பெற்ற வெவ்வேறு பாடத்தின் மொத்தப் புள்ளியை நியமப்படுத்தி ஒரு நிலைப்படுத்துவதற்காக சர்வதேச ரீதியில் ஏற்றுக் கொள்ளப்பட்ட முறை Z – புள்ளி ஆகும். இது ஒரு அடிப்படை நியமப் புள்ளி ஆகும். 

இலங்கையில் Z – புள்ளி (Z SCORE) புள்ளிமுறை பல்கலைக்கழக அனுமதிக்காக வெட்டுப்புள்ளி பயன்பட்டாலும்கூட,  Z– புள்ளி (Z SCORE) என்பது புள்ளிவிபரவியல் சம்பந்தப்பட்ட ஒரு கணிப்பீட்டு முறையாகும். பல விடயங்களில் இதன் பயன்பாடு பெறப்பட்டு வருகின்றது. 

இலங்கையில் பல்கலைக்கழக அனுமதிக்கு இம்முறை பொருத்தமற்றது என ஒரு சாராரும், பொருத்தமானது என ஒரு சாராரும் இன்றுவரை பலதரப்பட்ட கருத்துக்களை முன்வைத்து வருகின்றார்கள் என்பது குறிப்பிடத்தக்கது.

பகுப்பு:இலங்கையில் கல்வி
நாகாலாந்து மக்கள் முன்னணி

**நாகாலாந்து மக்கள் முன்னணி** (*Nagaland People's Front*) இந்திய மாநிலமான நாகாலாந்தின் ஓர் அரசியல் கட்சியாகும். 2003-2008 காலத்தில் இக்கட்சி மாநில பாரதிய ஜனதா கட்சி மற்றும் பிற வட்டாரக் கட்சிகளுடன் "நாகாலாந்து சனநாயகக் கூட்டணி" என்ற கூட்டணி அமைத்து ஆட்சி புரிந்தது. நடுவண் அரசால் சனவரி 3, 2008இல் கலைக்கப்பட்ட பின்னர் நடந்த தேர்தல்களில் மீண்டும் வெற்றிபெற்று மார்ச்சு, 2008இல் மீண்டும் ஆட்சியமைத்தது. கட்சித் தலைவராக மருத்துவர் சுரோசெலி (Shürhozelie) உள்ளார். இக்கட்சியின் நைபியு ரியோ மாநில முதல்வராக இருந்து வருகிறார். மார்ச்சு 22, 2004 அன்று தன்னுடன் நாகாலாந்து சனநாயக கட்சியை இணைத்துக் கொண்டது. தற்போது இக்கட்சி வடகிழக்கு ஜனநாயகக் கூட்டணியில் உள்ளது.

மாநில அளவில் பாரதிய ஜனதா கட்சியுடன் கூட்டணி அமைத்தாலும் நடுவண் அரசில் தேசிய சனநாயக கூட்டணியுடனோ ஐக்கிய முற்போக்குக் கூட்டணியுடனோ இணைந்திருக்கவில்லை. இந்தக் கட்சியில் இருந்து மக்களவையில் ஓர் உறுப்பினர் உள்ளார்.

## இதனையும் காண்க
* வடகிழக்கு ஜனநாயகக் கூட்டணி

## மேற்கோள்கள்

* http://nagapeoplesfront.org 

## வெளியிணைப்புகள்
* Constitution of the Nagaland People's Front

பகுப்பு:இந்திய அரசியல் கட்சிகள்
பகுப்பு:நாகாலாந்து அரசியல் கட்சிகள்
ஈக்காடு சீனிவாசன் இலட்சுமி நரசிம்மன்

**ஈக்காடு சீனிவாசன் லட்சுமி நரசிம்மன் **(Ekkadu Srinivasan Lakshmi Narasimhan) (பிறப்பு 1945) ஒரு இந்திய அரசியல்வாதியும் , திசம்பர் 2009 முதல்  இந்திய மாநிலமான ஆந்திரப் பிரதேசத்தின்  ஆளுநராவார் அதற்கு முன் 2007 முதல் 2010 வரை  சத்தீசுக்கரின்  ஆளுநராகவும் பதவி வகித்தார் தெலுங்கானா மாநிலத்தின் ஆளுனராக  சூன்  2, 2014 அன்று பதவியேற்றுக் கொண்டார்.

## இளமை வாழ்வு
நரசிம்மன் 1945ஆம் ஆண்டு தமிழ்நாட்டில் பிறந்தார். ஐதராபாத்தில், சிறுமலர் உயர்நிலைப் பள்ளியில் இரண்டு வருட தொடக்கப் பள்ளிப் படிப்பிற்குப் பிறகு, சென்னையில் தனது முழு பள்ளிக் கல்வியையும் முடித்தார். பின்னர் இயற்பியலில் கல்லூரி கல்வியினை தொடங்கிய இவர், இயற்பியலிருந்து அரசியல் அறிவியல் மேல் படிப்பினை சென்னை மாநிலக் கல்லூரியில் பயின்றார். இக்கல்வியின் போது முதல் மதிப்பெண் பெற்றுத் தங்கப் பதக்கம் வென்றார். இவர் மதராசு சட்டக் கல்லூரியில் சட்டப் பட்டம் பெற்றார். புது தில்லியில் தேசிய  பாதுகாப்புப் படை கல்லூரியில் தமது கல்வியை முடித்து இந்தியக் காவல் பணியில் சேர்ந்தார்.

## பணிவாழ்வு
நரசிம்மன் ஆந்திரப் பிரதேசத்திற்கான 1968ஆம் ஆண்டு இந்தியக் காவல் பணி கூற்றினைச் சேர்ந்தவர். 1981ஆம் ஆண்டு முதல் 1984 வரை மாசுகோ தூதரகத்தில் முதல் செயலாளராக பணி புரிந்தார். மிகவும் மதிப்பிற்குரிய அறிவுசால் அதிகாரியாக கருதப்பட்டார்.

பல ஆண்டுகள் ஒற்று அமைப்பில் பணி புரிந்து பதவி உயர்வுகள் பெற்று திசம்பர் 31, 2006 ஆம் ஆண்டு இவ்வமைப்பின் இயக்குநராக பணி ஓய்வு பெற்றார்.

### அரசியல் வாழ்வு
சனவரி 19, 2007 அன்று நரசிம்மன் சத்தீசுக்கர் மாநில ஆளுநராக நியமிக்கப்பட்டு சனவரி 25 அன்று பதவியேற்றுக் கொண்டார். திசம்பர் 27, 2009 அன்று ஆந்திரப் பிரதேச ஆளுநர் நாராயண் தத் திவாரி பாலியல் அவதூற்றினால் பதவியிலிருந்து விலகியபோது  அம்மாநில ஆளுநராக தற்காலிக கூடுதல் பொறுப்பேற்றுக் கொண்டார். சனவரி 23, 2010 முதல் ஆந்திரப் பிரதேசத்தின் முழுநேர ஆளுநராக முறைப்படி நியமிக்கப்பட்டார்.

## தனிவாழ்வு
விமலா நரசிம்மன் இவரின் மனைவி ஆவார்.

## மேற்கோள்கள்

 
 

 
 

## வெளியிணைப்புகள்
* Ekkadu Srinivasan Lakshmi Narasimhan - thepresident.in 

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச ஆளுநர்கள்
பகுப்பு:மாநிலக் கல்லூரி மேனாள் மாணவர்கள்
மேலாண்மை தணிக்கை

தணிக்கை என்றவுடன் நமது நினைவுக்கு வருவது நிதி நிலை தணிக்கைதான். தணிக்கை எனும் கோட்பாடு நாளுக்கு நாள் விரிவடைந்து ,இன்று அனேகமாக அனைத்துத் துறைகளிலும் மிகவும் அவசியமான ஒரு கருவியாக மாறிவிட்டது.
### நிதிநிலை தணிக்கை
தனி நபர் வாணிபத்தில் தணிக்கைக்கு அவ்வளவு முக்கியத்துவம் இருக்கவில்லை. கூட்டு வாணிபம், கூட்டுறவுச் சங்கங்கள் மற்றும் வரையறுக்கப்பட்ட பங்கு நிறுமங்களின் தோற்றம் , தணிக்கைக்கு முக்கியத்துவம் அளித்தது. ஏனெனில் பங்கு நிருமங்களில் முதல் போடுபவர்கள் பலராகவும் வணிகத்தைப் பொறுப்பேற்று நடத்துபவர்கள் வேறு நபர்களாக இருப்பதாலும் நடுநிலையான ஒரு நபரைக் கொண்டு கணக்குகளைத் தணிக்கை செய்ய வேண்டியது அவசியமாகிறது. 
### மேலாண்மை தணிக்கை
ஒரு வர்த்தக நிறுவனத்தை நடத்திச் செல்லும் நபர்கள், பல்வேறு முடிவுகளை எடுக்கவேண்டியது அவசியம் ஆகிறது.சில முடிவுகள், நிறுவனத்தின் வளர்ச்சிக்கு உதவலாம்.சில முடிவுகள் , தவறாகப் போய் நிறுவனத்தை நட்டத்தில் தள்ளி விடலாம். சில சமயங்களில் நிறுவனத்தை மூடிவிடும் அபாயமும் ஏற்படலாம்.எனவே மேலாண்மைப் பொறுப்பில் உள்ளவர்கள், சரியான முடிவுகளைத்தான்   எடுக்கிறார்களா என்பது உறுதி செய்யப் பட வேண்டும். இதனைத்தான் மேலாண்மை தணிக்கை என்கிறோம்.

நிதி நிலை தணிக்கை என்பது "போஸ்ட் மார்ட்டம்" போன்றதாகும்.ஆனால் மேலாண்மை தணிக்கை அவ்வாறு இருத்தல் ஆகாது.வர்த்தக முடிவுகள் எடுக்கப் பட்ட பின் அவை சரியா தவறா என்று  ஆராய்வதால் என்ன பயன்?அப்படியானால் மேலாண்மை தணிக்கை என்பதை எப்படி வரையறுப்பது?

#### வர்த்தக முடிவுகளும் அதற்குத் தேவையான தகவல்களும்

வர்த்தக நிறுவனத்தை மேலாண்மை செய்பவர்களுக்கு பல விதமான முடிவுகளை எடுக்க வேண்டிய  அவசியம் ஏற்படுகிறது. இந்த முடிவுகளை எடுக்க அவர்களுக்கு பல தகவல்கள் தேவைப் படுகின்றன. எடுத்துக் காட்டாக இந்த ஆண்டு நமது உற்பத்தியை மேலும் அதிகரிக்க அவர்கள் விரும்பினால் அதற்கான வசதிகள் நிறுவனத்தில் உள்ளதா என்பது அவர்களுக்குத் தெரிய வேண்டும். இந்த தகவலை அவர்கள் எங்கிருந்து பெறுவார்கள்? இத்தகைய தகவல்களை அளிப்பதற்காக ஒவ்வொரு நிறுவனமும் "மேலாண்மை தகவல் முறைமை " ஒன்றை தம் அகத்தே உருவாக்கி வைத்துள்ளன. 
நிறுவனத்தின் உள்ளே இருந்து தகவல்களைப் பெறுவதுடன் நிறுவனத்தின் வெளியே இருந்தும் பலதகவல்களைப் பெறவேண்டிய அவசியம் ஒரு வர்த்தக நிறுவனத்துக்கு ஏற்படுகிறது.உதாரணமாக நமது போட்டியாளர்கள் எடுக்கும் முடிவுகள் பற்றி நாம் அறிந்துகொள்ள வேண்டியது மிகமிக அவசியம் ஆகும். இத்தகைய தகவல்களைப் பெற சந்தை ஆராய்ச்சி (Marketing Research) போன்ற சாதனங்களை வர்த்தக நிறுவனங்கள் பயன்படுத்துகின்றன.

பகுப்பு:மேலாண்மை
யாழ்ப்பாணம் இந்து ஆரம்ப பாடசாலை

thumbnail|யாழ் இந்து ஆரம்ப பாடசாலையின் தற்போதைய தோற்றம்

**யாழ் இந்து ஆரம்ப பாடசாலை** யாழ்ப்பாணம், இலங்கையிலுள்ள ஆரம்ப பாடசாலைகளில் குறிப்பிடத்தக்கது. ஆண்டு 1 முதல் 5ம் ஆண்டுவரை இங்கு கல்வி கற்பிக்கப்படுகிறது. இப்பாடசாலையிலேயே யாழ்ப்பாணத்தில் அதிக மாணவர்கள் புலமைப்பரிவில் பரீட்சையில் தேர்ச்சி பெறுகிறார்கள். இப்பாடசாலையின் வளர்ச்சிக்கு அதிக பங்காற்றியவர்கள் அதிபர் திரு தவராஜா அவர்களும் அதிபர் திரு ஞானகாந்தன் அவர்களுமாவர். இங்கு மாணவர்களை சேர்ப்பதில் பெற்றோர்கள் அதீத அக்கறை காட்டிவருகின்றனர். இங்கு வருடாந்த இல்லமெய்வல்லுனர் போட்டி வெகுசிறப்பாக நடைபெறுவதுண்டு இதில் காசிப்பிள்ளை, செல்லத்துரை, நாகலிங்கம், பசுபதி ஆகிய இல்லப்பிரிவுகளில் மாணவர்கள் பங்கு பற்றுவதுண்டு. இவைகள் பாடசாலை வளர்ச்சிக்காக அரும்பாடுபட்ட முன்னய அதிபர்களை கொளரவிக்கும் முகமாக அவர்களின் பெயர்கள் இல்லங்களுக்கு வழங்கப்பட்டுள்ளது. ஆண்களும் பெண்களும் கற்கும் இந்த ஆரம்ப பள்ளியில் தகவல்தொழிநுட்பதுறைக்கு முக்கியத்துவம் கொடுத்து கற்பிக்கப்படுவது குறிப்பிடத்தக்கது.

பகுப்பு:யாழ்ப்பாண மாவட்டப் பாடசாலைகள்
கடலாடி (இராமநாதபுரம்)

**கடலாடி**  ()  (*Kadaladi*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும். கடலாடி நகரம் முந்தைய மதுரை மாவட்டத்தில் ஒரு பகுதியாக இருந்தது.

## அமைவிடம்
இராமநாதபுரம் நகரில் இருந்து தென்மேற்கே 60 கி.மீ தூரத்திலும் மதுரை நகரில் இருந்து தென்கிழக்கே ன் 100 கி.மீ தூரத்திலும் தூத்துக்குடி நகரில் இருந்து வடகிழக்கே 70 கி.மீ தூரத்திலும் அமைந்துள்ளது.

## நிர்வாக அலகு
*மாவட்டம்: இராமநாதபுரம்
*வருவாய் கோட்டம்: பரமக்குடி
*வட்டம்: கடலாடி
*வருவாய் கிராமம்: கடலாடி
*ஊராட்சி ஒன்றியம்: கடலாடி
*ஊராட்சி மன்றம் (பஞ்சாயத்து): கடலாடி ஏ/சி

## ஆதாரம்


## வெளி இணைப்பு
தமிழ்நாடு அரசு

பகுப்பு:இராமநாதபுரம் மாவட்டத்திலுள்ள கிராமங்கள்
உ. லெ. மு. நௌபர்

**உதுமான் லெப்பை முஹம்மட் நௌபர்** (யு.எல்.எம். நௌபர், (ஏப்ரல் 19, 1951 இவர் ஓர் உளவளத்துறை (சீர்மியம்) நிபுணரும், உளவியல்சார் எழுத்தாளருமாவார்.

## வாழ்க்கைக் குறிப்பு

இலங்கை கண்டி மாவட்டத்தில் உடத்தலவின்னை எனும் கிராமத்தைப் பிறப்பிடமாகக் கொண்ட உதுமான் லெப்பை சுலைஹா பீ.பீ. தம்பதியினரின் புதல்வரான முஹம்மட் நௌபர் உடத்தலவின்னை ஜாமியுல் அஸ்ஹர் மத்திய கல்லூரி,  மாத்தளை புனித தோமையர் கல்லூரி ஆகியவற்றின் பழைய மாணவராவார். பேராதனைப் பல்கலைக்கழக கலைமாணிப்பட்டதாரியான இவர், உளவியல்துறையில் சிறப்பு டிப்ளோமா பெற்றவர். ஐக்கிய இராச்சிய விகன்வி வளாகத்தில் உளவியல்சார் அதி சிறப்புப் பட்டம் பெற்றுள்ளவர். இவரின் மனைவி மப்ரூஹா. பிள்ளைகள் பாத்திமா நஸ்மினா, முஹம்மட் நுஸ்ரி, அஹமட் நஜாட்.

## தொழில் முயற்சி
1973ம் ஆண்டு மார்ச் மாதத்தில் இலங்கை மத்திய வங்கியில் இலிகிதராக சேவையில் இணைந்த இவர்,  பதவி உயர்வு பெற்று 2002ம் ஆண்டில் சுயவிருப்பில் ஓய்வுபெற்றார்.

## எழுத்துத்துறை ஈடுபாடு

பேராதனைப் பல்கலைக்கழகத்தில் கல்வி பயிலும் காலத்திலே எழுத்துத்துறையில் ஈடுபடலானார். ஆய்வுக் கட்டுரைகள், ஆய்வு அறிக்கைகள் போன்ற துறையில் இவரின் ஆக்கங்கள் இலங்கையின் தேசிய பத்திரிகைகளிலும், சஞ்சிகைகளிலும் பிரசுரமாகியுள்ளன. சிங்களம், ஆங்கிலம், தமிழ் ஆகிய மொழிகளில் தேர்ச்சிபெற்ற இவர், பாடசாலை உயர்தர மாணாக்கரின் உளவியல்சார் அடிப்படையில் நூற்றுக்கணக்கான ஆக்கங்களை சுயமாகவும்,  மொழிபெயர்த்தும் எழுதியுள்ளார்.

## வெளியிட்ட நூல்கள்
*'உளவியல்சார் உளவளத்துறை அணுகுமுறை' (பிரபல உளவியலாளர் ரிட்லி ஜயசிங்க அவர்களின் சிங்கள நூல் மொழிபெயர்ப்பாகும்.) மூன்று பதிப்புகள் வெளிவந்துள்ளன.
* 'உச்சியில் உருகிய மானிட காருண்யம்'. (பிரபல எழுத்தாளர் ஜோன்வூத் எழுதிய நூலின் மொழிபெயர்ப்பாகும்.)
* ஜனசக்தி.

## பெற்ற விருதுகள்
*ஐக்கிய இராச்சிய விகன்பி பல்கலைக்கழக திறமை மாணவர் விருது (2008)
* இன ஐக்கியத்திற்கான ஒன்றியத்தின் உளவளத்துறை கௌரவ விருது. (2008)
* இலங்கை மத்திய வங்கி சிறப்பு விருது. (1998)

## வெளி இணைப்புகள்

இறுதி நூல் வெளியீட்டு விழா – புன்னியாமீன்

பகுப்பு:1951 பிறப்புகள்
பகுப்பு:இலங்கை முஸ்லிம் எழுத்தாளர்கள்
2ஜி

**2ஜி** (2G) அல்லது **இரண்டாம் தலைமுறை** என்று சுருக்கமாக, பரவலாகக் குறிப்பிடப்படுவது கம்பியில்லாத் தொலைத்தொடர்புத் தொழில்நுட்பத்தில் கண்ட இரண்டாம் தலைமுறை முன்னேற்றங்களை அடைக்கிய தொலைபேசி அமைப்பாகும். இரண்டாம் தலைமுறை அலைபேசி தொலைதொடர்பு பிணையங்கள் முதன்முதலாக 1991ஆம் ஆண்டு ஜி. எசு. எம் அமைப்பில் பின்லாந்தைச் சேர்ந்த **ரேடியோலிஞ்சா** (தற்போது எலிசா ஓய்யுடன் இணைக்கப்பட்டுள்ளது) துவங்கியது.

முந்தைய தலைமுறை தொலைதொடர்பு அமைப்புகளைவிட 2ஜி மூன்று விதங்களில் மேம்பட்டிருந்தது:
# தொலைபேசி உரையாடல்கள் "**எண்மமுறையில் மறைவுக்குறி**"யிடப்பட்டிருந்தது (digitally encrypted)
# கொடுக்கப்பட்ட அலைக்கறையை திறனுடன் மேலாண்டதால் கூடுதல் அலைபேசி இணைப்புகளைத் தர இயன்றது.
# தரவுச் சேவைகளை கொடுக்கக் கூடிய திறனை உள்ளடக்கியிருந்தது; குறுஞ்செய்திகள் முதலில் அனுப்ப இயன்றது. 
   
இம்முறை செயலாக்காக்கப்பட்டபின் முந்தைய அலைபேசி அமைப்புகள் 1ஜி என வழங்கப்படலாயிற்று. 1ஜி அமைப்புகளில் வானொலி குறிப்பலைகள் அலைமருவி முறையில் வேலை செய்தன; இரண்டாம் தலைமுறையில் இவை எண்மருவி முறையில் இருந்தன. இரு தலைமுறைகளிலும் வான்வழி கோபுர குறிப்பலைகளை பிற தொலைபேசி அமைப்புகளுடன் இணைக்கும் முறை எண்மருவி முறையிலேயே இருந்தன.

இரண்டாம் தலைமுறை படிப்படியாக வளர்ச்சி கண்டு 2.5ஜி,2.75ஜி, 3ஜி, 4ஜி என முன்னேறி உள்ளது. இருப்பினும் உலகின் பல பகுதிகளிலும் 2ஜி பயன்படுத்தப்பட்டு வருகிறது.

இந்தியாவின் தற்போதைய அலைபேசிப் பிணையங்கள் 1ஜி முறையில் அறிமுகமாகி தற்போது 2ஜி முறையில் இயங்குகின்றன. 3ஜி அமைப்புகள் புதியதாக உருவாக்கப்பட்டு வருகின்றன.

## இதனையும் பார்க்கவும்
இரண்டாம் தலைமுறை அலைக்கற்றை முறைகேடு

## மேற்கோள்கள்


பகுப்பு:நகர்பேசி தொலைதொடர்பு அமைப்புகள்
குண்டாறு (தேனி)

**குண்டாறு** (*குண்டு+ஆறு*) தமிழ் நாட்டில் உள்ள பருவ கால ஆறுகளுள் ஒன்று. தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ள, ஆண்டிபட்டி மலையின் மலைச் சிகரங்கலில் ஓடிவரும் ஓடைகளில் இருந்து ஆண்டிபட்டி அருகில் கடல் மட்டத்தில் இருந்து 260 மீ. உயரத்தில் குண்டாறு உருவாகின்றது. இவ் ஆறானது உருவாகும் பகுதி மேல் குண்டாறு எனவும், வங்கக் கடலில் கலக்கும் பகுதி கீழ் குண்டாறு எனவும் அழைக்கப்படுகின்றது.

குண்டாறானது மதுரை, விருதுநகர், இராமநாதபுரம் ஆகிய மாவட்டங்கள் வழியாகச் சென்று தெற்கு மூக்கையூர் அருகில் வங்காள விரிகுடாவில் கலக்கின்றது. இதன் நீளம் 146 கி.மீ ஆகும். இதன் முக்கிய துணை ஆறுகளாக தெற்காறு காணல் ஓடை கிருதுமால் நதி மற்றும் பரலை ஆறுகள் ஆகும். குண்டாறானது ஒரு பருவ கால ஆறாகும்.

## துணை ஆறுகள்
*தெற்காறு
*காணல் ஓடை 
*கிருதுமால் நதி 
*பரலை ஆறு

## ஆதாரம்
*1.3 Drainage 
*natural resources
*Environment Profile for Ramanathapuram District 
*Institutional Options for Improving Water Management in India – The Potential Role of River Basin Organizations , [ftp://ftp.cgiar.org/ifpri/BetsyP/RuthPubs/RBO_India_final.pdf%20 Final draft] பக்கம் 44.
*National Water Development Agency (NWDA),India: Chapter 2 Physical Features.

பகுப்பு:விருதுநகர் மாவட்ட ஆறுகள்
பகுப்பு:இராமநாத மாவட்ட ஆறுகள்
பகுப்பு:மதுரை மாவட்ட ஆறுகள்